Missatge: El que és una vergonya és que me'n hagi hagut d'assabentar ara a 3/4 de 10 per la televisió alemanya. Però quina merda de mitjans de comunicació tenim aquí? Al TNnit no n'han dit res i al web del 324 hi ha només una petita notícia al respecte que no surt ni en portada. A la TV alemanya ha estat la primera notícia i ha durat 6 minuts. Això sí, a TV3 molt parlar del Barça i tot el que vulguis, però les notícies importants com aquesta de que la Índia ja té poder per enviar una bomba atòmica a Pekín i a tot el sud-est asiàtic no les diuen...  El míssil es veu que ha recorregut 5000 kms i s'ha estavellat en algun lloc del mar prop d'indonèsia... aquí teniu la notícia (en alemany) http://www.heute.de/

Resposta: Sempre em sorprèn aquest silenci envers qualsevol acció militar pel que opta TV3, a no ser que sigui molt i molt i molt important (com per exemple un atac per part dels EUA o així). No sé exactament perquè segueixen aquesta política, si per tenir a la gent tranquil·la o què, però jo també m'hi he fixat alguns cops que notícies de caire militar les eviten tant com poden o en parlen molt per sobre sense aprofundir massa. I també programes que tractin d'armes i bàsicament qualsevol cosa relacionada amb aquest món intenten passar-ho ràpidament (o si en fan algun documental sempre és per intentar desprestigiar-lo, suposo que com que Catalunya no en té, d'armes, hem de fer veure que no en volem ). Perquè la veritat és que si la Índia té un coet de llarg abast dóna per un bon reportatge o una bona notícia, de 6 minuts o bastant més en cas de documental, es pot analitzar una mica la situació de la zona, com han aconseguit el coet, perquè el volen, quines característiques té...